Egy Bene Gesserit feljegyzései: február 2013
China Miéville - Armada
Mindig is érdekelt a tenger. Nem, ez így nem pontos: a hajózás érdekelt, egészen pontosan a vitorlások. Hogy milyen lehet ez a filmekből és regényekből ismert világ. Imádom C. S. Forester Hornblower-történeteit vagy éppen a Kapitány és katonát (amit sokan bődületesen unalmasnak tartanak). A vitorlákba belekapó szél, a sós víz, a sirályok… van bennem ezzel kapcsolatban valami hihetetlen erős nosztalgia(?), amit még magamnak sem tudok megmagyarázni.
Azt hiszem, talán ezért is hatott rám ilyen erősen Miéville második Bas Lag-története, az Armada. Ahogyan már ezt a Perdidóban is olvashattuk, a szerző hihetetlenül erős atmoszférateremtő képességről tesz tanúbizonyságot: érezhetjük a hajók himbálózását, a patkányok neszezését a fedélközben és elképzelhetünk egy valószínűtlen világot, amelyben ezek a vízi teknők nem csak hajózásra szolgálnak, hanem várost alkotnak. Mert az Armada nem egy egyszerű hajóraj, hanem élettér, ahol rengetegen, többségükben kalózok által elrabolt lények, emberek, kaktuszok, újraformáltak élnek sajátos rendszerben.
Mert az Armada a korábbi regényhez hasonlóan pontos társadalmi, politikai keretbe helyezi világát. Itt ugyanúgy megvannak az egymással versengő kerületek, mint Új-Crobuzonban, csak ezeket nem vasutak, hanem pallók, hidak kötik össze és választják el. A világ azonban ugyanaz: füstös és kemény, mocskos és rothadó, ugyanakkor van benne valami vad szépség is. A lakói pedig olyanok, mint maga a város: néhol rosszat akarnak, néhol jót, de összeköti őket a tenger, ami meghatározza az egész világukat: muszáj közösen haladniuk, különben hamar hullámsírban végezhetik.
Azonban akit kényszerrel vesznek rá a mégoly szabad életre, az nem fogja magáénak érezni: Bellis Új-Crobuzon lakója volt, de menekülnie kellett a városból, mégpedig hajóval. Ám kalózok támadják meg őket és az Armadára viszik, mivel homályos célok miatt szükségük volt a vele utazó tudósra. A lány gyűlöli ezt, mindenképpen vissza akar térni otthonába, azonban ebből az úszó börtönből nincs menekülés. Így kerül bele egy összeesküvésbe, aminek célja Új-Crobuzon megmentése – ha már kijutni nem tud. Azonban a dolgok egyáltalán nem úgy alakulnak, ahogy Bellis képzeli, és szépen lassan rájön, hogy egy igencsak aprócska gyalog egy hatalmas sakktáblán. Armada urainak pedig igen komoly tervei vannak, amellyel szinte elképzelhetetlen hatalmat akarnak megszerezni. A kérdés csak az, hogy ezzel mindenki egyetért-e, és akik nem, mit képesek megtenni ennek megakadályozása érdekében…
Miéville rengeteget fejlődött a Perdido óta, különösen a történet és a karakterek terén. Első Bas Lag-regényét inkább csak a zseniális atmoszféra hajtotta, itt azonban a mese, a karakterek is ugyanolyan erősek. A történet csavaros, szinte minden oldalon egye-egy újabb információval leszünk gazdagabbak úgy, hogy ezt sokszor nem is tudjuk. A rejtély minden egyes apró szála gondosan meg van tervezve úgy, hogy látjuk, mit nem vettünk észre. Ugyanakkor nem tudok még egy olyan regényt mondani, aminek legalább három csúcspontja van, amikor az események alakulása hihetetlenül erős reakciókat képes kiváltani az olvasóból.
A szerző remekül játszik a hangulatokkal, tökéletesen használja szereplőit, a nézőpontok, az elbeszélés módjai közötti szeszélyesnek tűnő váltások mind a történetet szolgálják és egyúttal egy cseppet sem szájbarágósan oszt meg információkat. Ugyan 700 oldal hosszúnak tűnik, de a karakterek vannak olyan erősek, hogy tetteik és motivációik végig fenntartsák a feszültséget. Különösen érdekes az a folyamat, ahogyan a kezdetben hihetetlenül ellenszenves főhősnőből egy érző, megérthető nő válik az őt ért fájdalmak hatására. Ebben a tekintetben sokatmondó a regény eredeti címe: a „scar” szó ugyanis sebhelyet jelent. A főhősöket mind fizikálisan, mind lelkileg rengeteg sérülés éri, sok esetben meghasonlanak mind magukkal, mind eredeti céljaikkal, valami többé válnak az Armada által. Ez a fajta összetettség a regény egyik nagy erénye.
A másik pedig, ahogy már korábban is utaltam rá, az erős hangulat és a teremtett világ. Miéville, erre nem tudok jobb szót használni, zseniális fantáziával megalkotott világát tovább bővíti nem csak magának az Armadának a megalkotásával, hanem számtalan apró kis részlettel, új fajokkal, Bas Lag történelmének apró darabkáival, melyek tovább árnyalják ezt a meseszerűen valóságosnak tűnő helyet a térben és azon kívül is. Ugyanakkor a regény nyelvezete, hangja is lenyűgöző, rajta keresztül az író mesterien játszik az olvasóval, katarzisérzést keltve benne.
Régen éreztem már ennyire felkavaróan lelkesnek magam egy sci-fi/fantasy regény olvasása után, úgyhogy mindenképpen megérte átrágni magam ezen a 700 oldalon. Az pedig különösen értékes, hogy a Perdido után, ami szintén lenyűgözött, sikerült továbblépnie Miéville-nek és egy még nagyszerűbb regényt alkotott. Ezek után tényleg tűkön ülve várom az Embassytown c. regényét, amely tavasszal érkezik az Agave kiadó gondozásában. És ez most tényleg a reklám helye volt, vegyétek meg minél többen, hogy kiadásra kerüljön a többi kötet is mielőbb magyarul!
Bejegyezte: Marianna Benkő dátum: 19:00 Nincsenek megjegyzések:
Címkék: Armada, China Miéville, kritika, Metropolis Media, regény, Scar, urban fantasy
2008 (1) 2009 (2) 2010 (2) 2012 (5) 2013 (9) 2014 (8) 2015 (9) 2016 (14) 2017 (10) 2018 (2) A Gyűrűk Ura (1) A kód (1) A nagy Gatsby (2) A. C. Crispin (1) Ad Astra (13) Adam Driver (2) adaptáció (9) Agave (18) ajánló (5) akció (2) Akif Pirincci (2) Alan Dean Foster (2) áldokumentumfilm (1) Alejandro Jodorowsky (2) Alessandro Baricco (1) Alex Bandy (1) Alföldi Róbert (2) Alien (3) Andreas Eschbach (3) Andri Snær Magnason (1) Andy Weir (1) Animus (2) Antal József (2) Anthony Schaffer (1) antológia (2) Aranycsapat (1) Armada (2) Arnold Schwarzenegger (1) Arnold Vosloo (1) Art Spiegelman (1) Arthur Conan Doyle (2) ASOT (1) asot650nl (1) Athenaeum (2) Átrium Film-Színház (1) Balaton (1) balett (2) Bavaria (1) Bazz Luhrmann (1) BBC (1) Beholder (1) Békés Pál (1) bemutatkozás (8) Bertók László (1) beszámoló (21) Blacksad (1) Bódis Kriszta (1) Bodolay (2) Boris Karloff (1) Bram Stoker (2) Brandon Hackett (3) Carrie Fisher (2) Charlotte Bronte (2) Cherubion (1) China Miéville (4) Chris Beckett (1) Christopher Lee (6) Christopher Marlowe (1) ciklus (1) Cixin Liu (1) Clive Barker (2) CorLeonis (3) D. C. Kenney (1) Daisy Ridley (2) Dan Simmons (3) Daniel Kehlmann (1) Daphne du Maurier (2) Dashiel Hammett (1) Delta Vision (3) Dennis Wheatley (1) Diaszpóra (1) díj (1) District-9 (1) Domhnall Gleeson (1) Donald F. Glut (1) duológia (1) életrajz (1) elmélkedés (7) élmény (61) előadás (3) Erich Maria Remarque (1) Erlend Loe (1) Ernest Cline (1) értékelés (1) esküvő (2) esszé (6) Európa (5) évértékelés (14) F. Scott Fitzgerald (2) fantasy (17) Feydeau (1) filmbzk (31) Finy Petra (2) Fonyódi Tibor (1) fotók (29) Francis Carsac (1) Frank Herbert (1) Frankenstein (1) Fumax (2) Gabo (4) Galaktika (5) Galaktika Fantasztikus Könyvek (1) Galaxis Útikalauz Stopposoknak (1) gasztro (3) Gaura Ágnes (1) George Lucas (1) George Miller (1) Glen Duncan (1) Globe (2) Gondolat (1) Gothár Péter (1) Grady Hendrix (1) Greg Egan (1) Guillermo del Toro (1) Gulisio Tímea (1) Gustave Flaubert (1) Guy Endore (1) H. N. Beard (1) H. R. Giger (3) háború (2) Hamlet (1) Hammer (8) Hannu Rajaniemi (1) harcművészet (1) Harmónia (1) Harrison Ford (1) Harry Harrison (1) Harry Potter (3) Háy János (1) Hayao Miyazaki (1) házasság (1) Hegedűs Géza (1) Helen Fielding (1) Helene Wecker (1) Helikon (1) Helikon Zsebkönyvek (1) Herman Koch (2) Hollós Gábor (1) Homérosz (1) homoszexualitás (1) horror (16) Howard Jacobson (1) Hubay Mikós (1) Humphrey Bogart (1) Imagine Dragons (1) interjúkötet (1) Itó Projekt (1) J. Goldenlane (1) J. J. Abrams (1) J. K. Rowling (2) J. R. R. Tolkien (1) Jack Campbell (2) Jack Thorne (1) James Cameron (1) James Kahn (1) Jane Austen (1) Jane Eyre (1) Jasper Fforde (2) Jeff VanderMeer (1) Jevgenyij Vodolazkin (1) John Boyega (1) John Scalzi (1) John Tiffany (1) John Williams (2) John Williams (író) (3) Juan Gimenez (1) Junot Diaz (3) Juronics Tamás (1) Kalligram (1) karácsony (1) Karafiáth Orsolya (2) Katedrális (1) képregény (1) Keresztes Attila (1) KIMTE (1) kisregény (3) Kleist (1) koncert (1) Kondor Vilmos (1) Korongvilág (1) Kozmosz Fantasztikus Könyvek (1) Könyvfesztivál (5) Könyvhét (7) Könyvmolyképző (1) Könyvmolypárbaj (11) krimi (5) kritika (104) Krzysztof Varga (1) Kultúrbrigád (1) László Zoltán (4) Lauren Beukes (2) Lavie Tidhar (1) Leonardo DiCaprio (1) Lev Tolsztoj (1) Libri (2) Lidércfény (1) lista (14) Liza (film) (1) Louisa May Alcott (1) Lőrinczy Judit (2) Magvető (2) Marcel Proust (1) Margaret Mitchell (1) Marina Gyacsenko (2) Mark Hamill (1) Mark Millar (1) Markovics Botond (2) Mary Shelley (1) MASZK Egyesület (1) Metropolis Media (4) Meztelen ügynök (1) Michael Fassbender (2) Millenáris (1) Mitch Cullins (1) Molnár Ferenc (1) moly.hu (1) Moskát Anita (2) Moxyland (1) München (1) Mysterious Universe (1) Nádasdy Ádám (2) Nagy Shakespeare projekt (1) Nagy Zsolt (1) Naomi Novik (2) Neal Stephenson (1) Neil Gaiman (3) Nemes-Jeles László (1) Németország (1) Nemzeti Színház (1) Neuschwanstein (1) novella (8) Nyáry Krisztián (1) Oliver Reed (1) Onagy Zoltán (1) Oscar Isaac (1) Paolo Bacigalupi (1) paródia (1) Parti Nagy Lajos (1) Peter Cushing (4) Péterfy Gergely (2) Péterfy-Novák Éva (1) Philip K. Dick (1) Pixar (1) posztapokaliptikus (1) Prometheus (2) rajzfilm (2) regény (59) Rejtő Jenő (1) retro (7) Rév Marcell (1) Rian Johnson (1) Ridley Scott (3) Robert Jackson Bennett (2) Robert Louis Stevenson (1) Robin Hardy (1) rövidfilm (1) saját (1) Sam Spade (1) Scar (1) sci-fi (33) Scolar (1) Scott Westerfeld (2) Sfportal (1) Shakespeare (7) Shaw Brothers (1) Sherlock Holmes (3) Sofi Oksanen (2) sorozat (6) Star Trek (2) Star Wars (4) Stephen King (1) Steven Saylor (1) Susanna Clarke (1) Suzanne Collins (1) Sümegi Attila (2) Szabó Kimmel Tamás (1) Szeged (1) Szegedi Ifjúsági Napok (1) Szegedi Kortárs Balett (2) Szegedi Nemzeti Színház (9) Szegedi Szabadtéri Játékok (1) Szélesi Sándor (2) Szerb Antal (2) Szergej Gyacsenko (2) Szimler Bálint (1) színház (20) Szirmai Márton (1) Szkéné Színház (1) szövegkönyv (1) T. S. Thomas (1) Ta-mia Sansa (2) Ted Chiang (2) Terence Fisher (1) Téridő Horizont (1) Terry Pratchett (1) tévé (1) The Force Awakens (1) The Hunger Games (1) Thealter (1) thriller (1) Timothy Zahn (1) Tóth Csaba (1) Totth Benedek (1) történelmi (1) törülközőnap (2) trance (1) Trenka Csaba Gábor (2) Tristan Garcia (1) True Blood (1) Tűz lobban a mélyben (1) Typotex (1) Új Galaxis (1) Universal (1) urban fantasy (4) utazás (11) Vass Richárd (3) Veress Attila (1) Vernor Vinge (1) videó (1) vígjáték (1) weird (1) young adult (4) Zalán Tibor (1) zene (10) Zoo City (1) Zsámbéki Színházi Bázis (1) Zsoldos-díj (3)
Utányomásról
A XENO idegen civilizációi (Xeno-jegyzetek 2.)
Képviselő lett a Párbeszéd politikusa, akit Kövér László 2017-ben ÖRÖKRE kitiltott a Parlamentből - 444
Alien vs. Predator (2004, dir.: Paul W. S. Anderson)
Load Diffuser 2017 tavaly nyáron, egy állat volt!